google/wiki40b huggingface dataset:
Ivan Lexa

Život

Jeho otec Vladimír Lexa st. bol ministrom za socializmu. Ivan Lexa vyštudoval anorganickú technológiu na Chemicko-technologickej fakulte vtedajšej Slovenskej vysokej školy technickej. Pracoval v Slovnafte. 
Bol jedným z najdôležitejších mužov bývalého slovenského premiéra Vladimíra Mečiara. Už v januári 1991 ho Mečiar dosadil na miesto šéfa Úradu vlády SR. Po víťazstve HZDS vo voľbách v roku 1992 sa stal opäť šéfom úradu. O rok neskôr vznikol prvý konflikt medzi ním a prezidentom Michalom Kováčom, ktorý ho odmietal vymenovať za ministra privatizácie so slovami, že: „Voči menovaniu pána Lexu do funkcie ministra som mal a stále mám zásadné výhrady. Pán Lexa nespĺňa predpoklady na vykonávanie tejto funkcie a nemá ani moju osobnú dôveru.“ Napokon Lexu vymenovala vláda za štátneho tajomníka ministerstva privatizácie a keďže minister nebol menovaný, Lexa fakticky riadil ministerstvo. V novembri 1993 ho Kováč rovnako odmietol vymenovať do funkcie riaditeľa SIS.

Po parlamentných voľbách 1998

Správa jeho nástupcu na poste riaditeľa SIS Vladimíra Mitra prednesená v parlamente hovorila o nezákonnom sledovaní novinárov, opozičných politikov, zavlečení prezidentovho syna Michala Kováča do Rakúska, nezákonnom odpočúvaní. V priebehu niekoľkých rokov sa špeciálnym vyšetrovacím tímom podarilo odhaliť jedenásť káuz, ktoré sa skončili podaním obžaloby na súde. 15. apríla 1999 NR SR súhlasila so vzatím Lexu do väzby. Sudca akceptoval návrh vyšetrovateľa a prokurátora a vzal Lexu do vyšetrovacej väzby.  8. júna 1999  bol Lexa hospitalizovaný a 19. júla 1999 prepustený z kolúznej väzby.

Útek do Juhoafrickej republiky, medzinárodný zatykač, vydanie a právne spory

V máji 2000 pravdepodobne opustil územie Slovenska. 10. júla 2000 po ňom bolo vyhlásené medzinárodné pátranie. Po dvoch rokoch 14. júla 2002 bol na základe medzinárodného zatykača zadržaný v Juhoafrickej republike. 18. júla 2002 bol eskortovaný na Slovensko.
V sérii súdnych procesov bol vo všetkých obvineniach súdmi uznaný za nevinného alebo trestné stíhanie bolo zastavené alebo obžaloba stiahnutá. V dvoch prípadoch sa naňho vzťahovala platná amnestia.
V júni roku 2012 rozhodol Krajský súd v Bratislave, že Michal Kováč sa má listom Lexovi ospravedlniť za tvrdenia, že Lexa ako šéf SIS vedel o zavlečení prezidentovho syna do zahraničia a zaplatiť mu 3 319 eur a Ústavný súd potom odmietol Kováčovu sťažnosť proti verdiktu ako „neprípustnú“.  Kováč podal mimoriadne dovolanie na Najvyšší súd, ktorý v decembri 2013 nariadil kauzu otvoriť odznova. V júni 2016 Lexa žalobu na Kováča za zásah do osobnostných práv kvôli zdravotnému stavu exprezidenta stiahol.   
V marci 2017 za vtedajšiu opozíciu poslanec Ján Budaj predložil návrh na zrušenie Mečiarových amnestií. 5. apríla 2017 Národná rada SR Mečiarove amnestie zrušila, čo znamená aj to, že súdny proces ohľadne Zavlečenie Michala Kováča ml. v ktorom je Lexa obvineným bol  obnovený. 

Podnikanie

Jeho najznámejšou súčasnou podnikateľskou aktivitou je jazdecký areál Areál zdravia Rozálka v Pezinku, za ktorým stojí firma Iri Agroforest, v ktorej je Lexa v predstavenstve.
Výraz (psychológia)

Výraz je vonkajšie vyjadrenie vnútorného (najmä myšlienkového alebo emocionálneho) stavu človeka; súhrn fyzických prejavov a pohybov, ktorými sa oznamujú a zobrazujú psychické stavy človeka.
V 19. stor. vzniklo učenie o výrazových pohyboch tvárových svalov, končatín, celého tela zvané aj výrazopis (nem. Ausdruckskunde), výrazový postup (nem. Ausdrucksverfahren) a metafyzika výrazu
Tresson

Poloha

Obec má rozlohu 29,22 km². Najvyšší bod je položený 168 m n. m. a najnižší bod 99 m n. m.

Obyvateľstvo

Počet obyvateľov obce je 481 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mihaela Mihai

Životopis

Je absolventkou Národného hudobného konzervatória (Conservatorului Naţional de Muzică) v Bukurešti, kde študovala hru na husle a klavír. Vyhrala prvú cenu na „Coupe d'Europe du Tour de Chant“ v roku 1971 v Belgicku. Hrala v rumunských celovečerných filmoch „Cartierul veseliei“ (Miesto smiechu, 1964), „Asediul“ (Obliehanie, 1970), „Bariera“ (Bariéra, 1972). Manžel Mihai Stihi. Roku 1975 uzatvára zmluvu so spoločnosťou „Phonogram“ v Paríži, kde sa aj sťahuje. Tam si vezme Francúza Maxima Dufuora, majiteľa dvoch reklamných agentúr, s ktorým má dcéru Isabelle-Marie. Roku 1990 sa vracia do Rumunska, kde je však prijatá s nepriateľstvom, tak sa vracia do Paríža. Vezme si Caisu Dumitru, veľvyslanca Rumunska v Paríži, s ktorým sa však tiež rozvedie a roku 2000 sa vracia do Rumunska. Potom sa ešte bez úspechu pokúša kandidovať za europoslankyňu za Rumunsko.
Bólysky okres

Bólysky okres (maď. Bólyi járás) je okres v južnom Maďarsku v Baranskej župe. Jeho správnym centrom je mesto Bóly.
Hirtzbach

Poloha

Obec má rozlohu 13,91 km². Najvyšší bod je položený 417 m n. m. a najnižší bod 298 m n. m.

Obyvateľstvo

Počet obyvateľov obce je 1 354 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Xindl X

Kariéra

V roku 2007 zvíťazil s piesňou „Mamut“ v súťaži Česko hľadá pesničku. V roku 2008 získal ocenenie Autorská Porta za pieseň „Dysgrafik“, na festivale Zahrada zvíťazil v pesničkárskej kategórii a v súťaži Inkubátor usporiadanej serverom iLegalne.cz zvíťazil s piesňou „Styky“ v kategórii pop. Jeho pieseň „Anděl“ bola v roku 2008 najhranejšou piesňou na serveri Bandzone.cz.
Dňa 2. septembra 2008 vydal debutový album Návod ke čtení manuálu, za ktorý získal nomináciu na cenu Českej hudobnej akadémie Anděl v kategórii folk a country. Singel z albumu Anděl získal o rok neskôr tú istú nomináciu v kategóriách pieseň roka a videoklip roka. V roku 2008 tiež nahral a naspieval na hudbu Tomáša Poláka zo skupiny Mig 21 štyri piesne pre film Vy nám taky, šéfe!.
V roku 2010 vydal album Praxe relativity, ktoré obsahovalo single „Chemie“, „Nejlepší kuchař“ a „Láska v housce“ (ktorý naspieval s Olgou Lounovou). Pieseň „Láska v housce“ získala nomináciu na Anděla za najlepší klip aj pieseň. Xindl X bol ten rok tiež nominovaný na speváka roka a získal ocenenie Skokan roka v ankete Český slávik.
V roku 2011 spolu s kapelou The Tap Tap naspieval hit „Řiditel autobusu“.
V roku 2012 vydal platňu Láska, z ktorej pochádzajú single „Zlato“, „Štědrý večer nastal“, „Dočasná svatá“ a „Casio“.
Dňa 18. apríla 2014 vydal novú platňu Čecháček Made, z ktorej pochádza single „Barbína“, „Čecháček a Totáček“, „V blbým věku“ a „Cudzinka v tvojej zemi“ (duet s Mirkou Miškechovou).
Roku 2016 vydal album s názvom Kvadratura záchranného kruhu. Album obsahuje single „Na vodě“ a „Popelka“.
Posledná Xindlova doska Sexy Exity je z roku 2018. Sú na nej pesničky „Alenka“, „Byznys“, „Dřevo“ atď.
Od februára 2014 má na Hitrádiu svoju reláciu Xindloviny, v rámci ktorej skladá piesne reagujúce na aktuality alebo na listy divákov. Vrámci relácie vznikli napríklad skladby „Zdravíme vás, pane prasidente“ alebo „Nesem vám EET“.
Na koncertoch vystupuje sám s gitarou alebo so sprievodnou kapelou v zložení Emil Valach – bicie, Lukáš Bundil – gitara, Jan Cidlinský – basgitara, Dalibor Cidlinský Jr. – klávesy, banjo, gitara.
Pod svojim skutočným menom Ondřej Ládek pôsobí tiež ako filmový a televízny scenárista. Je autorom námetu a spoluautorom scenára filmu Restart (spolu s režisérom Júliusom Ševčíkom). Je spoluautorom námetu seriálu Comeback a spoluautorom scenárov k jeho prvým pätnástim častiam. Je autorom divadelnej hry Dioptrie růžových brýlí, ktorá sa šesť rokov hrala vo Švandovom divadle na Smíchove. Spolu s Monikou Šimkovičovou napísal knihu Bruno v hlavě, ktorá vyšla v roku 2010.
Tiež sa venuje skladaniu piesní pre filmy a divadlo.
V roku 2011 napísal spolu s Daliborom Cidlinským Jr. na libreto Pavla Kohouta hudbu k muzikálu Cyrano! Cyrano! Cyrano! Poslední Roxanin sen pre Divadlo na Vinohradech, za ktorú obdržal nomináciu na Cenu Alfréda Radoka. V roku 2016 zložil päť piesní pre televíznu rozprávku Pravý rytíř. Jeho texty a hudba by mali zaznieť v pripravovanom filmovom muzikály Raportér, projekte režiséra Jakuba Sommera.

Osobný život

Jeho partnerkou bola Olga Lounová, v roku 2011 sa rozišli. V nasledujúcom roku si vzal svoju priateľku Moniku, majú dve deti, dcéru a syna.
Machault (Ardennes)

Poloha

Obec má rozlohu 16,58 km². Najvyšší bod je položený 171 m n. m. a najnižší bod 114 m n. m.

Obyvateľstvo

Počet obyvateľov obce je 506 obyvateľov (2009).
Graf vývoja obyvateľstva:
Zdroje: INSEE
Miribel (Drôme)

Poloha

Obec má rozlohu 6,55 km². Najvyšší bod je položený 511 m n. m. a najnižší bod 326 m n. m.

Obyvateľstvo

Počet obyvateľov obce je 274 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Étray

Poloha

Obec má rozlohu 6 km². Najvyšší bod je položený 759 m n. m. a najnižší bod 623 m n. m.

Obyvateľstvo

Počet obyvateľov obce je 183 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Walter Matthau

Životopis

Pochádzal z nezámožnej prisťahovaleckej rodiny, jeho otec bol ruský pravoslávny kňaz, matka bola židovského pôvodu. Od detstva si na Manhattane privyrábal na živobytie rôznymi pomocnými prácami, neskôr pracoval aj ako boxerský inštruktor a tréner basketbalu.
Od mladosti tiež hral v ochotníckych divadlách. Počas 2. svetovej vojny slúžil v americkej armáde u bombardovacieho letectva vo Veľkej Británii ako telegrafista na lietadle B-24 Liberator. Herectvo študoval až po skončení vojny v rodnom New Yorku. Svoju umeleckú dráhu začal v zájazdových divadlách. V roku 1948 debutoval na divadelných doskách na newyorskej Broadwayi.
U televízie a filmu sa začal objavovať iba na počiatku 50. rokov, kedy spočiatku hral drobné a epizódne roly, často hral rôznych lotrov, nesympatických antihrdinov či ľudí na okraji spoločnosti.
Medzi hviezdy amerického filmu sa presadil až v 60. rokoch 20. storočia vďaka režisérovi Billy Wilderovi, kedy úspešne vytvoril komickú dvojicu s Jackom Lemmonom.
Mŕtvi učia živých

Mŕtvi učia živých je slovenský psychologický film z roku 1983. Scenár napísal Jiří Křižan podľa rozhlasovej hry od Štefana Šmihlu. Režíroval ho Martin Hollý ml. Hlavné úlohy stvárnili Vladimír Kratina a Michal Dočolomanský.
Condé-sur-Risle

Poloha

Obec má rozlohu 9,87 km². Najvyšší bod je položený 127 m n. m. a najnižší bod 17 m n. m.

Obyvateľstvo

Počet obyvateľov obce je 543 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Neuville-de-Poitou (obec)

Poloha

Obec má rozlohu 17,06 km². Najvyšší bod je položený 140 m n. m. a najnižší bod 91 m n. m.

Obyvateľstvo

Počet obyvateľov obce je 5 195 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Engenville

Poloha

Obec má rozlohu 18,1 km². Najvyšší bod je položený 136 m n. m. a najnižší bod 119 m n. m.

Obyvateľstvo

Počet obyvateľov obce je 527 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Maria Manciniová

Mladosť

Vo Francúzsku bolo meno Anny Marie skrátené na Marie. Mária, považovaná za "Popolušku" Mazariniek, ktorá však krásnela zo dňa na deň, získala lásku mladého kráľa Ľudovíta XIV. Je považovaná za prvú aj poslednú pravú lásku kráľa. Podľa biografie Antonie Fraser - Love and Louis XIV: The Women in the Life of the Sun King (v českom vydavateľstve vyšla pod názvom Ludvík XIV. a jeho osudové ženy), bolo Máriinej mame vyveštené, že Mária spôsobí trápenie a nepríjemnosti a na smrteľnej posteli vyžadovala od brata, kardinála Mazarina, aby Máriu "odpratal do kláštora a držal ju tam." Mária síce strávila v kláštore Val-de-Grâce dva roky, no bolo to za účelom štúdia poézie.
Kráľovi imponovali jej znalosti v literatúre, ktoré on sám nemal. Mária podporovala v panovníkovi lásku k hudbe, umeniu a literatúre a vďaka nej sa začal Ľudovít o všetky tieto veci zaujímať.
V júli 1658, po obliehaní Dunkerque, Ľudovít vážne ochorel a Mária, mysliac si, že koniec je blízko, oplakávala kráľa a modlila sa za jeho uzdravenie. Práve táto oddanosť Ľudovíta ešte väčšmi pripútala a to najmä po zistení, že mnohí z jeho "verných" ho už v mysli pochovali a na trón dosadili jeho mladšieho brata Filipa.
Od tej chvíle sa kráľ úplne upol na Máriu. Svojím chovaním poburoval hlavne matku, Annu Rakúsku, pretože navzdory etikete na všetkých plesoch tancoval len s Máriou a nazýval ju svojou kráľovnou. Začal vážne pomýšľať na sobáš a rozhodol sa s ňou navzdory všetkým oženiť.

Útek a smrť

Po narodení ich tretieho syna sa vzťah medzi manželmi zhoršil. 29. mája 1672, obávajúc sa, že by ju manžel zabil, odišla Mária z Ríma, sprevádzaná svojou sestrou Hortenziou. Veľa cestovala po Európe, ale nezabúdala na svoje postavenie matky - aj na diaľku stále podporovala svojich synov. V roku 1677 napísala svoje Pamäte (Memoirs). Nevrátila sa do Talianska až do smrti jej manžela v roku 1689.
Zomrela v Pise 8. mája 1715. Deň pred smrťou údajne dlho hladila drahý perlový náhrdelník, ktorý jej Ľudovít ešte poslal do vyhnanstva ako zásnubný dar, stále dúfajúc, že sa s ňou napokon ožení.
Stanislav Šmatlák

Životopis

Študoval na gymnáziách v Prievidzi, Zlatých Moravciach a v Banskej Bystrici, kde roku 1944 maturoval, v roku 1944 – 1949 študoval filozofiu a slovenčinu na Filozofickej fakulte Slovenskej univerzity v Bratislave. Už ako študent redaktor vydavat. SAVU, neskôr odborný asistent Literárnovedného ústavu SAV a po skončení školy jeho vedeckým pracovníkom, redaktor vydavat. Smena (1952 – 1953), Slovenských pohľadov (1960 – 1963). Vo svojej práci sa zameral na metodologické problémy literárnej vedy, štúdie o diele a živote slovenských spisovateľov a básnikov (Červeň, Hviezdoslav, Švantner), popularizačné práce. Edične pripravil množstvo vedeckých zborníkov a výbery z tvorby slovenských spisovateľov a kritikov (F. Kráľ, I. Krasko, M. Rúfus , M. Válek atď.). Súbežne sa venoval problematike vzniku a vývinu nadrealizmu a poézie pre deti. Aktuálne problémy slovenskej literatúry nastolil spoločne s Jánom Števčekom v publikácii Literárne rozhovory. Napísal súbor úvah, štúdií a esejí o slovenskej poézii. Po spoluautorskej účasti na 3. a 4. zväzku Dejín slovenskej literatúry (1967, 1975) napísal syntetizujúce Dejiny slovenskej literatúry od stredoveku po súčasnosť (1988).
Hampigny

Poloha

Obec má rozlohu 9,49 km². Najvyšší bod je položený 128 m n. m. a najnižší bod 113 m n. m.

Obyvateľstvo

Počet obyvateľov obce je 259 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Clairvaux-d’Aveyron

Poloha

Obec má rozlohu 25,14 km². Najvyšší bod je položený 734 m n. m. a najnižší bod 319 m n. m.

Obyvateľstvo

Počet obyvateľov obce je 1147 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Žilina (okres Kladno)

Dejiny

Obec vznikla asi v polovici 12. storočia. Prvá písomná zmienka o obci pochádza z roku 1352. Obec bola kráľovským majetkom, ale roku 1552 ju daroval kráľ Ferdinand I. Janovi Bořitovi z Martinic a na Smečně. A až do roku 1918 bola súčasťou Smečenského panstva.

Rok 1932

V obci Žilina (715 obyvateľpv, katol. kostol) boli v roku 1932 evidované tieto živnosti a obchody:
tehelňa, obchod s drevom, holič, 4 hostince, kolár, konzum Včela, košikár, kováč, obchod s mliekom, mlyn, obuvník, 2 pekári, píla, pokrývač, pôrodná asistentka, 3 mäsiari, obchod so senom a slamou, 3 obchody so zmiešaným tovarom, Sporiteľný a záložný spolok pre Žilinu, stavebné hmoty, tesársky majster, 2 trafiky, obchod s velocipédmi, zeleninárstvo

Kultúrna pamiatka

Žilinský kostol Narodenia Panny Márie je zapísaný ako kultúrna pamiatka č. 674 od roku 1958. Kostol bol postavený roku 1770 a následujúci rok vysvätený. Prvá z opráv v 20. storočí bola prevedená v roku 1907, ale keď bol v roku 1917 pre vojnové účely odvezený zvon a cínové píšťaly do organu, začína kostol chátrať.
Druhá rekonštrukcia prebehla v roku 1934 a kostol bol ešte tohto roku vysvätený. V roku 1952 je ale kostol znovu uzavretý a v roku 1968 bol odvezený aj zvyšok inventára. Kostol chátral až do roku 1992, kedy bola započatá jeho tretia postupná rekonštrukcia. V roku 1994 sa v ňom rozoznel novo inštalovaný zvon a o rok neskôr bol kostol opäť vysvätený.
Medellín

Medellín je veľkomesto v Kolumbii, správne stredisko departmentu Antioquia. S počtom 2 464 322 obyvateľov, v roku 2015, to je druhé najväčšie kolumbijskej mesto po Bogote. 
Mesto leží na brehoch rieky Medellín v Aburrajskom údolí (Valle de Aburrá) v priemernej nadmorskej výške 1500 metrov v pohorí  Centrálne Kordillery. V histórii sa mesto nazývalo Aburrá de los Yamesíes, San Lorenzo de Aburrá, San Lorenzo de Aňa, Valle de San Bartolomé, Villa de la Candelaria de Medellín a Medellín. Každoročne sa tu už od roku 1957 organizuje v auguste Festival kvetov La Feria de Las Flores.

Názov

Aburrajské údolie uvideli Španieli prvýkrát v auguste 1541. Mestu vzniknutému živelne v prvej polovici 17. storočia vybral meno don Pedro Portocarrero y Luna, predseda Rady pre Indiu podľa mesta Medellín v provincii Badajoz v španielskej Extremadure. 22. novembra 1674 kráľovná-regentka Mária Anna Habsburská  (v zastúpení svojho syna Karola II.) vydala kráľovský výnos ktorým potvrdila založenie mesta pod názvom Villa de Nuestra Señora de la Candelaria de Medellín.

Podnebie

Podnebie je (vzhľadom k zemepisnej šírke) relatívne chladné, čo je dané nadmorskou výškou. Podnebie je charakterizované skôr ako vlhké subtropické. Priemerná teplota je 22 ° C a v dôsledku blízkosti k rovníku v priebehu roka takmer nekolíše. Teploty a pohybujú od 10 do 30 ° C.

Doprava

Medellín disponuje medzinárodným letiskom Aeropuerto Internacional José María Córdova. Verejnú dopravu zabezpečuje metro, električky a autobusy. Vzhľadom k topografii mesta tu zároveň existuje niekoľko lanoviek (Metrocable), ktoré sú súčasťou mestskej hromadnej dopravy.
Cykloida

Cykloidné kyvadlo

Ak je matematické kyvadlo zavesené na vrchole obrátených cykloíd tak, že pohyb „závesu kyvadla“ je obmedzený tvarom susedných oblúkov cykloíd, a súčasne dĺžka závesu kyvadla je dĺžkou rovnajúcou sa dĺžke polovici oblúka cykloidy, ktorá obmedzuje jeho pohyb, potom ťažisko kyvadla sa pohybuje tiež po cykloide. Takéto kyvadlo je izosynchrónne.
V 17. storočí holandský matematik Christiaan Huygens objavil a dokázal tieto vlastnosti cykloíd, pri hľadaní presnejších kyvadiel kyvadlových hodín, použiteľných pri navigácii.
Soulce-Cernay

Poloha

Obec má rozlohu 8,55 km². Najvyšší bod je položený 850 m n. m. a najnižší bod 377 m n. m.

Obyvateľstvo

Počet obyvateľov obce je 110 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Joachim Sauer

Osobný život

Z prvého manželstva  má dvoch synov, Daniela a Adriana. 30. decembra 1998 sa oženil s Angelou Merkelovou, ktorá sa neskôr stala predsedníčkou Kresťanskodemokratickej únie Nemecka a 22. novembra 2005 aj prvou ženou vo funkcii kancelára Nemecka.
Vzhľadom k politickej kariére jeho manželky Sauer získal oveľa viac verejnej publicity než je obvyklé pre vedeckého pracovníka. Pri niekoľkých príležitostiach sa vyjadril, že túto publicitu nevyhľadáva.
Je známy ako veľký milovník  hudby Richarda Wagnera.
Le Poujol-sur-Orb

Poloha

Obec má rozlohu 4,58 km². Najvyšší bod je položený 380 m n. m. a najnižší bod 162 m n. m.

Obyvateľstvo

Počet obyvateľov obce je 1 031 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Châtillon-la-Borde

Poloha

Obec má rozlohu 7,25 km². Najvyšší bod je položený 116 m n. m. a najnižší bod 86 m n. m.

Obyvateľstvo

Počet obyvateľov obce je 218 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Michail Jurievič Grabovskij

Klubový hokej

Hrabovski so svojou kariérou začínal v klube Junosť Minsk, v roku 2003 prestúpil do ruského klubu Neftechimik Nižnekamsk. V sezóne 2003/04 patril napriek mladému veku k najproduktívnejším hráčom v ruskej hokejovej superlige. V roku 2004 si ho v drafte NHL vybral tím Montreal Canadiens, Grabovskij sa rozhodol zostať v Rusku.
V sezóne 2005/06 bol hráčom klubu ruskej hokejovej superligy Dinamo Moskva, kde ho znovu trénoval tréner Vladimir Krikunov.
V NHL pôsobí od 7. januára 2007, kedy debutoval v drese Canadiens proti New York Rangers. Väčšinu sezóny 2006/07 odohral na farme Hamilton Bulldogs v AHL. 3. júla 2008 ako súčasť výmeny prestúpil do klubu Toronto Maple Leafs. V januári mal konflikt s hráčom Montrealu Sergejom Kosticynom. V sezóne 2013/14 hral za Washington Capitals, od nasledujúceho ročníka je hráčom New York Islanders.

Reprezentácia

Reprezentoval Bielorusko v juniorských kategóriach. Jeho prvým svetovým šampionátom v seniorskej kategórii boli MS 2005, pričom v zápase proti Rakúsku strelil štyri góly. Svetového šampionátu sa zúčastnil aj v rokoch 2006, 2008, 2009, 2010, 2011, 2012 a 2014. Nosí dres číslo 84.
Arc-et-Senans

Poloha

Obec má rozlohu 14,98 km². Najvyšší bod je položený 292 m n. m. a najnižší bod 226 m n. m.

Obyvateľstvo

Počet obyvateľov obce je 1 512 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Adam Michnik

Biografia

V 70. a 80. rokoch 20. storočia bol politickým aktivistom kritickým voči poľskému komunistickému režimu. Preto bol aj šesť rokov väznený. V roku 1976 bol spoluzakladateľom KOR (Komitet Obrony Robotników = Rada obrany robotníkov) a neskoršie aj osobnosťou nezávislého odborového hnutia Solidarita. V roku 1989 sa stal členom prvého postkomunistického parlamentu v Poľsku.
Od roku 1989 je šéfredaktorom poľského denníka Gazeta Wyborcza, ktorý pomáhal založiť.
Škoricovník cejlónsky

Opis

Listy rastliny sú podlhovasté, vajcovitého tvaru a majú dĺžku 7- 18 cm. Latové súkvetie rastliny charakteristickej vône má zelenkastú farbu. Plody škorice pravej sú 1 cm veľké fialové bobule, v ktorých sa nachádza jedno semeno.
Slovenská futbalová liga

SLAF

Slovenskej futbalovej lige predchádzala v roku 2010 Slovenská liga amerického futbalu (SLAF), ktorej sa zúčastnili 3 kluby. Hralo sa "oklieštenou" verziou 8 na 8 (po 8 hráčov na každej strane), kvôli nedostatku hráčov. Nitra Knights sa stala víťazom ligy. Družstvo Bratislava Monarchs hralo iba v českej najvyššej lige a SLAF sa nezúčastnilo.
Aubiac (Gironde)

Poloha

Obec má rozlohu 5,62 km². Najvyšší bod je položený 123 m n. m. a najnižší bod 46 m n. m.

Obyvateľstvo

Počet obyvateľov obce je 244 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Vicomté-sur-Rance

Poloha

Obec má rozlohu 4,57 km². Najvyšší bod je položený 73 m n. m. a najnižší bod 5 m n. m.

Obyvateľstvo

Počet obyvateľov obce je 933 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
It Might Get Loud

It Might Get Loud je dokumentárny film amerického režiséra a producenta Davisa Guggenheima z roku 2008.
Film sa zaoberá históriou elektrickej gitary a hľadaním dokonalého zvuku z pohľadu troch rockových gitaristov. Bývalý gitarista britskej rockovej skupiny Led Zeppelin Jimmy Page, spevák a gitarista alternatívneho rockového dua The White Stripes Jack White a gitarista írskej rockovej skupiny U2 The Edge v dokumente hovoria o tom, kto ich hudobne ovplyvnil, o svojich prvých koncertoch a nahrávkach.
Dokument, ktorý mal premiéru v roku 2008 na medzinárodnom filmovom festivale v Toronte, sa natáčal v Dubline, Londýne, Los Angeles a Nashville.